ბაბუშარაშ აეროპორტი

ბაბუშარაშ აეროპორტი (სოხუმიშ ბაბუშარაშ აეროპორტი) — აეროპორტი საქორთუოს, ნოღა სოხუმს. აფხაზეთიშ თარ აეროპორტის წჷმარინუანს. იდვალუაფუ გულრიფშიშ მუნიციპალიტეტიშ ოფუტეეფიშ დრანდაშ დო ბაბუშარაშ გოხოლუას. სოხუმშე დოხოლაფირო 20 კმ-ს. იდვალუაფუ კოლხეთიშ რზენს, უჩა ზუღაშ წყარპიჯის, ნამუთ ჟირხოლო კუნთხუშე დოფურინუაშ საშუალებას ირზენს. აეროპორტი აფხაზეთიშ ერუანული ავიაკომპანიაშ ბაზა რე — აფხაზეთიშ ავიაღოზეფი დო გოეროშ ავიაცია. ხანდენს ოხურგე საგუშაგო დო საბაჟო. დიდ ხანიშ გოძვენას აეროპორტი ვადჷმაბაღინაფალ დგომარობას რდჷ დო ოხვილჷდჷ კაპიტალურ რემონტის. 2011 წანას აეროპორტი ნორთობურო რეკონსტრუირებულქ იჸუ. ომენოღალე ავიაციაშ საირქიანო ორგანიზაცია ბაბუშარაშ აეროპორტის საირქიანო შანულობაშ აეროპორტო ვააღიარენს, თიშენ ნამჷ-და ჩინებულენს საქორთუოშ ართოიანობას. 

1960-იან წანეფს აეროგჷთაბიჯალიშ დგჷმილს აკიგჷ აეროდრომქ. 1980-იან წანეფს ეიოფურინალ-დაფურინალი საროტი გოფაჩეს. 1993 წანას აეროპორტი დოკილეს. აფხაზეთიშ კონფლიქტიშ უკული აეროდრომს მუსხირენ მეტებული ფურინჯიქ დო დიდმუდანობათ ნაღმიქ დოსქიდჷ. თაშნეშე დონაღმილი რდჷ ეიოფურინალ-დაფურინალი ზოლი. 2008 წანაშ 11 მარაშინათუთას რუსეთ-საქორთუოშ ლჷმაშ ბორჯის მაართათ 15 წანაშ გოძვენას დაფურინეს რუსეთიშ ოურდუმე-სატრანსპორტო ფურინჯეფქ. 2008 წანაშ 14 ეკენიას აეროპორტის დაფურინჷ ომენოღალე ფურინჯიქ — რუსეთიშ გალენური საქვარეფიშ სამინისტროშ ფურინჯი.

 რესურსეფი ინტერნეტის 

 ბაბუშარაშ აეროპორტი 

კატეგორია:საქორთუოშ აეროპორტეფი